**Árverési hirdetmény**

A Városi Közszolgáltató Intézmény (5650 Mezőberény, Békési út 17/B fsz. 1., a továbbiakban Árvereztető) a nemzeti vagyonról szóló 2011. évi CXCVI. törvény 13. § (1) bekezdése, valamint Mezőberény Város Önkormányzati Képviselő-testülete 212/2017.(V.29.) sz. határozata alapján árverés keretében értékesíti az alábbi vagyonelemeket:

|  |  |  |  |  |
| --- | --- | --- | --- | --- |
| **Jármű megnevezése** | **Jármű típusa** | **Forgalmi rendszáma** | **Kikiáltási ára (Ft)** | **Áfa (Ft)** |
| Személygépjármű | Volkswagen Transporter | HGH-994 | 120.000,- | 32.400,- |
| Árverési előleg (ajánlati biztosíték) összege: 12.000,- Ft |
| Licitlépcső: 5.000,- Ft |
|  |
| Személygépjármű | Barkas | AVG-097 | 50.000,- | 13.500,- |
| Árverési előleg (ajánlati biztosíték) összege: 5.000,- Ft |
| Licitlépcső: 5.000,- Ft |
|  |
| Kistehergépjármű | Multicar M25 platós (1981.) | NBZ-129 | 100.000,- | 27.000,- |
| Árverési előleg (ajánlati biztosíték) összege: 10.000,- Ft |
| Licitlépcső: 5.000,- Ft |
|  |
| Kistehergépjármű | Multicar M25 platós (1991.) | AEV-094 | 100.000,- | 27.000,- |
| Árverési előleg (ajánlati biztosíték) összege: 10.000,- Ft |
| Licitlépcső: 5.000,- Ft |
|  |
| Lassújármű | Rába 15 | YEE-393 | 150.000,- | 40.500,- |
| Árverési előleg (ajánlati biztosíték) összege: 15.000,- Ft |
| Licitlépcső: 5.000,- Ft |
|  |
| Lassújármű | T25 Vlagyimirecz | YDV-943 | 300.000,- | 81.000,- |
| Árverési előleg (ajánlati biztosíték) összege: 30.000,- Ft |
| Licitlépcső: 10.000,- Ft |

Az Árvereztető az árverés megkezdésekor ismerteti az árverés részletes feltételeit.

Árverésen részt venni és vételi ajánlatot tenni személyesen vagy meghatalmazott útján lehet. A meghatalmazást közjegyző által hitelesített okiratba, vagy teljes bizonyító erejű magánokiratba kell foglalni.

**A jelentkezés feltételei:**

* személyazonosság igazolása, képviselet esetén közjegyző által hitelesített okiratba, vagy teljes bizonyító erejű magánokiratba foglalt meghatalmazás bemutatása és annak átadása;
* gazdasági társaság nevében történő részvétel esetén 30 napnál nem régebbi cégkivonat vagy a bejegyeztetés folyamatba tételét igazoló cégeljárási igazolás és aláírási címpéldány átadása;
* Igazolás bemutatása arról, hogy az árverező az árverési előleget (ajánlati biztosítékot) a kitűzött árverés időpontját megelőzően (azaz az árverés megkezdéséig) készpénzben befizette az Árvereztető pénztárába (Mezőberényi Polgármesteri Hivatal, 5650 Mezőberény, Kossuth tér 1. fsz. 10. sz. iroda),
* Az árverés feltételeinek és a kötendő szerződés feltételeinek elfogadásáról szóló nyilatkozatot,
* Nyilatkozat az árverezni kívánt eszközökről.

A nyilatkozat minták letölthetők a Városi Közszolgáltató Intézmény honlapjáról, a Dokumentumok menüpontban (http://kozszolg.mezobereny.hu/dokumentumok).

**Egyéb feltételek:**

**A gépjárműveket az árverés napját megelőző munkanapig (2017. október 27.), lehet megtekinteni munkanapokon, hétfőtől-csütörtökig 09.00 órától 15.00 óráig, pénteken 09.00 órától 12.00 óráig a Városi Közszolgáltató Intézmény gépjárműtelephelyén, a Mezőberény, Tavasz u. 3. szám alatt.**

**Az árverés kitűzött időpontja: 2017. október 30. (hétfő) 10:00**

**Az árverés helye: Városi Közszolgáltató Intézmény gépjárműtelephelye, 5650 Mezőberény, Tavasz u. 3.**

Az árverésen – az egyéb feltételeknek való megfelelés esetén – az vehet részt, aki a hirdetményben meghatározott árverési biztosítékot a hirdetményben megjelölt módon és időben letétbe helyezte.

Minden egyes árverési tételre külön kell jelentkezni és az árverési előleget (ajánlati biztosítékot) befizetni. Az árverési előleg (ajánlati biztosíték) a vételárba beszámít. Az Árvereztető a nem nyertes árverező részére az árverési előleget (ajánlati biztosítékot) az árverés napján visszafizeti. Az árverési előleg (ajánlati biztosíték) után az Árvereztető költséget nem számít fel, kamatot nem fizet. Az árverési előleg Mezőberényi Polgármesteri Hivatal pénztárába történő befizetésére az alábbi időpontokban van lehetőség:

* hétfőn: 13:00 órától 15:00 óráig,
* szerdán: 13:00 órától 15:00 óráig,
* pénteken: 8:00 órától 11:00 óráig.

Amennyiben a nyertes árverező az árverés napjától számított 15 napon belül (2017. november 14-ig) a szerződést neki felróható okból nem köti meg, **vagy** a teljes vételárat a szerződésben rögzített határidőig nem fizeti meg, úgy kell tekinteni, hogy a jogügylettől visszalépett. Ilyen esetben a befizetett árverési biztosítékot elveszti és felelős a szerződéskötés meghiúsulásából eredő, az árvereztetőt ért károkért, továbbá viselni köteles az árvereztető ebből fakadó költségeit.

Az Árvereztető fenntartja a jogot arra, hogy a nyertes árverező visszalépése esetén az árverés soron következő helyezettjével kössön szerződést. Amennyiben a nyertes árverező a jogügylettől visszalép, úgy a vonatkozó határidők a visszalépés napjától számítódnak a következő helyezettek tekintetében. Az árverési előleget ebben az esetben a következő helyezett árverezőnek nem kell újra befizetnie, az a vételárral együtt kerül megfizetésre.

**Az árverés eredménytelen, ha**

* nem jelent meg egyetlen árverező sem,
* az árverezők nem tettek érvényes vételi ajánlatot;
* ha az árverési eljárás tisztaságát, vagy az árverezők érdekeit súlyosan sértő cselekmény miatt az árverés érvénytelenítéséről kell dönteni;
* a nyertes ajánlattevő visszalépése esetében, amennyiben az árverés soron következő helyezettjével történő szerződéskötésre nem kerül sor. (Visszalépésnek minősül, ha a nyertes ajánlattevő a szerződéskötésre előírt határidő alatt a szerződést nem köti meg.) Ebben az esetben a nyertes árverező a befizetett árverési előleget elveszti.

Az Árvereztető fenntartja jogát arra, hogy az árverést eredménytelennek nyilvánítsa.

Az Árvereztető fenntartja a jogot arra, hogy a nyertes árverező visszalépése esetén az árverés soron következő helyezettjével kössön szerződést.

Az Árvereztető fenntartja a jogot arra, hogy az árverési hirdetményt az árverés időpontját megelőzően visszavonja, melyről a hirdetmény közlésével megegyező helyeken újabb hirdetményt tesz közzé.

**A tulajdonszerzési korlátozásba ütköző szerződés semmis.**

**Városi Közszolgáltató Intézmény**